recursal/SuperWikiNEXT-32B huggingface dataset:
100 எளிய கண்களுடைய விரிசங்கு
மெல்லிடலி எந்தவொரு தொகுதியினை அதிக அளவிலான கண் உருவமைப்புகளைக் கொண்டுள்ளன. மேலும் இவற்றின் செயல்பாட்டில் பெரிய அளவிலான மாறுபாடு காணப்படுகின்றன. தலைக்காலி, எண்காலி, கணவாய் போன்ற சிக்கலான முள்ளந்தண்டு விலங்குகளில் சிக்கலான கூட்டுக் கண்களும் நத்தைப் போன்ற விலங்குகளில் எளிய கண்கள் 100 வரை காணப்படுகிறது.

பன்முகத்தன்மை
-------------

மெல்லுடலிகளில் ஏழு முதல் பதினாறு வகையான தனித்தனி கண்கள் உள்ளன. பல வயிற்றுக்காலிகளில் குழி கண்களும், *நாட்டிலஸின்* ஊசித்துளை கண்களும், மற்ற தலைக்காலிகளின் வில்லைகளுடன் கூடிய கண்களும் உள்ளன. லஸ்களுக்கு அனைத்து நிலை சிக்கல்களின் கண்கள் உள்ளன. இருவால்வுள்ள மெல்லுடலிகளில் கூட்டுக் கண்களும், பிரதிபலிப்பு 'கண்ணாடிகள்' இரட்டை வழிச் சோதிகளில் உள்ளன. அமைப்பில் மாறுபடுவதோடு, மெல்லுடலிகளின் கண்கள் பெரிய அளவிலான உருவ வேறுபாடுகளைக் கொண்டுள்ளன. இவை 20 µm (0.02 mm) முதல் 27 cm (11 அங்) (குறுக்கே) வரை காணப்படுகின்றன.

உடற்கூறியல்
-----------

வயிற்றுக்காலிகள் மற்றும் தலைக்காலிகளில் தலைப்பகுதியில் ஓரிணை கண்கள் உள்ளன (சில நேரங்களில் வால்களில்). ஆனால் பல மெல்லுடலிகளில் கண்களைக் கண்டுபிடிக்கத் தெளிவான தலை பகுதிகள் இல்லை. இதன் விளைவாக, பல மெல்லுடலிகள் அவற்றின் ஓட்டின் விளிம்பில் இருப்பது போன்ற சாத்தியமில்லாத இடங்களில் ஏராளமான கண்கள் உள்ளன. கைட்டன் ஓட்டின் மேற்பரப்பில் சிறிய கண்கள் பரவிக் காணப்படுகின்றன. இவை ஒரு வலையமைப்பாக இணைக்கப்பட்டு ஒன்றாகச் செயல்படக்கூடும். பல வயிற்றுக்காலிகளில் கண்கள் காம்புகளில் உள்ளதால் ஆபத்து நேரங்களில் கண்களைத் தண்டுக்குள் திரும்பப் பெறலாம்.

மேலும் காண்க
------------

* ஆர்த்ரோபாட் கண்
* பரியேட்டல் கண்
* காஸ்ட்ரோபாட்களின் உணர்ச்சி உறுப்புகள்
* முதுகெலும்பில்லாத எளிய கண்
* மீன்களில் பார்வை
* காட்சி அமைப்பு

மேற்கோள்கள்
-----------

1. 1 2 3  Serb, J. M.; Eernisse, D. J. (2008). "Charting Evolution's Trajectory: Using Molluscan Eye Diversity to Understand Parallel and Convergent Evolution". *Evolution: Education and Outreach* **1** (4): 439–447. doi:10.1007/s12052-008-0084-1.
2. ↑  Land MF and Fernald RD (1992) "The evolution of eyes" பரணிடப்பட்டது 2018-01-09 at the வந்தவழி இயந்திரம் *Annual Review of Neuroscience,* **15**: 1–29.
3. ↑  'Camera eyes in gastropod molluscs" பரணிடப்பட்டது 2021-04-26 at the வந்தவழி இயந்திரம், mapoflife.org

வெளி இணைப்புகள்
---------------

* பொதுவகத்தில் Mollusca eyes தொடர்பாக ஊடகக் கோப்புகள் உள்ளன. </img>
**நளினி காந்தா பட்டசாலி** (*Nalini Kanta Bhattasali*, 24 சனவரி 1888 - 6 பெப்ரவரி 1947) என்பவர் ஒரு இந்திய வங்காள வரலாற்றாசிரியர், தொல்லியல் ஆய்வாளர், நாணயவியலாளர், கல்வெட்டு நிபுணர், தொல்பொருள் வல்லுநர் ஆவார்.

தொழில்
------

பட்டசாலி 1912 இல் முதுகலைப் படிப்பை முடித்தார். பின்னர் கொமிலா விக்டோரியா கல்லூரியில் வரலாற்று ஆசிரியராக பணியில் சேர்ந்தார். அதன் பிறகு பாலூர்காட் உயர்நிலைப் பள்ளியில் தலைமை ஆசிரியராகச் இணைந்தார். 1914 சூலையில், இவர் தாக்கா அருங்காட்சியகத்தில் (பின்னர் வங்கதேச தேசிய அருங்காட்சியகம் ) அதன் பொறுப்பாளராக சேர்ந்தார். 1947 இல் இவர் இறக்கும் வரை அந்த பதவியில் இருந்தார். பண்டைய வங்காளத்தின் வரலாறு மற்றும் காலக்கோடுக்கு முக்கியமான பொருட்களின் பங்களிப்பு குறித்து அறிக்கைகள் மற்றும் ஆய்வுக் கட்டுரைகளை இவர் எழுதினார். இவரது ஆய்வுகளில் கிழக்கு வங்காளம் (வங்க-சமதாதா) குறிப்பிடத்தக பகுதியாக இருந்தது. 

பட்டசாலி வங்க இலக்கியத்தில் சில படைப்புகளை எழுதியுள்ளார். இவரது சிறுகதைகளின் தொகுப்பு, *"ஹாஷி ஓ அஸ்ரு"* 1915 இல் வெளியிடப்பட்டது. மேலும் 1936 இல் *கிருத்திவாசி ராமாயணத்தின்* தனித்துவமான கையெழுத்துப் பிரதியின் முதல் புத்தகத்தின் பதிப்பு இவரால் வெளியிடப்பட்டது.  இவர் தாக்கா பல்கலைக்கழகத்தில் வங்க இலக்கியம், பழங்காலவியல், வரலாறு ஆகியவற்றைக் கற்பித்தார்.

குறிப்புகள்
-----------

1. ↑   *Banglapedia: National Encyclopedia of Bangladesh*. Asiatic Society of Bangladesh.
2. ↑  "Bhattasali, Nalini Kanta (1888-1947)". National Library of Australia. 12 August 2017 அன்று பார்க்கப்பட்டது.
3. ↑  Nalinikanta Bhattasali (ed.), *Ramayana-Adikanda* (Dacca: P.C. Lahiri, Secretary, Oriental Texts Publication Committee, University of Dacca, 1936).

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* ஆத்திரேலியா
* நெதர்லாந்து

 |
| மக்கள் | 
* Trove

 |
| மற்றவை | 
* IdRef

 |
**6** மெழுகுவத்திகள் செப்டம்பர் 20, 2013 அன்று வெளிவந்த தமிழ்த் திரைப்படம். குழந்தைக் கடத்தலை மையமாகக் கொண்டது. ஷாம் கதாநாயகனாக நடித்தார். வி. இஜட். துரை இயக்கினார்.

தயாரிப்பு
---------

அபி&அபி நிறுவனத்துக்காக நிஜாமுதீன் மதீன் தயாரித்த படம். ஸ்டுடியோ9 இதை வெளியிட்டது. 2010ல் இதன் தயாரிப்பு வேலைகள் ஆரம்பிக்கப்பட்டன. தயாரிப்பாளர் விலகிக்கொண்டமையால் படம் நடுவில் நிறுத்தப்பட்டது. மீண்டும் நீண்ட தாமதத்துக்குப்பின் படப்பிடிப்புப் பணிகள் ஆரம்பமாகி 2011 டிசம்பரில் முடிவடைந்தது.

பொழுதுபோக்கு அம்சங்கள் இல்லாத காரணத்தால் வணிகம் ஆகாது இருந்த படம் நெடுநாள் காத்திருப்புக்குப் பின்பு 2013 செப்டெம்பர் 20ல் வெளியாகியது. சிறந்த திரைப்படம் என்று விமர்சகர்களால் பாராட்டப்பட்டது. குறிப்பிடத்தக்க வணிகவெற்றியையும் பெற்றது.

கதைக்கரு
--------

6 மெழுகுவத்திகள் ஜெயமோகனின் ஏழாம் உலகம் நாவலில் குழந்தைக் கடத்தல் கும்பல் பற்றி வரும் ஓர் அத்தியாயத்தின் விரிவாக்கப்பட்ட வடிவம். தன் மகனை அவனுடைய ஆறாவது பிறந்தநாள் அன்று கடற்கரையில் தவறவிடும் ஒரு தந்தை அக் குழந்தையைத் தேடிச் செல்கிறார். குழந்தைக் கடத்தல்காரர்களைத் தேடித்தேடிச் சென்று கடைசியில் குழந்தையைக் கண்டுபிடிக்கிறார்

பங்களிப்பு
----------

* இயக்கம்: வி. இசட். துரை
* எழுத்து: ஜெயமோகன்
* ஒளிப்பதிவு: கிருஷ்ணசாமி
* படத்தொகுப்பு: அருண்குமார்

நடிகர்கள்
---------

* ஷாம்
* பூனம் கவுர்
* அர்ச்சனா
* விவேதன்
* அனில் முரளி
* நாகினேடு
* நாராயண்
* சந்திரா
* பி .எஸ். செல்வம்

மேற்கோள்கள்
-----------

1. ↑  "Onayum Aatukuttiyum, Ya Ya, 6 on September 20". 2013-09-29 அன்று மூலம் பரணிடப்பட்டது. 2013-10-03 அன்று பார்க்கப்பட்டது.
2. ↑
3. ↑
**காடை வேட்டை** (*Quail hunting*) என்பது ஒரு வேட்டை விளையாட்டு ஆகும். வடக்கு பாப்வெண்மை காடை துணையினங்கள் 21 உள்ளன. இவை அமெரிக்கா, மெக்ஸிகோ மற்றும் கரிபியனைப் பூர்வீகமாகக் கொண்ட ஒரு தரையில் வாழும் பறவையாகும். இப்பகுதிகளில் கல்லிபார்மிசினை சேர்ந்த பறவைகள் விளையாட்டுப் பறவைகளாக வேட்டையாடப்படுகின்றன.

வரலாறு
------

வட அமெரிக்காவில் உள்ள பழங்குடி மக்களின் தளங்களின் அகழ்வாராய்ச்சியின் தொல்பொருள் பதிவுகள் சில காடை எலும்புகளை வெளிப்படுத்துகின்றன. இவை ஆரம்பக்கால மக்கள் பெரிய விளையாட்டில் கவனம் செலுத்தியதைத் தெரிவிக்கின்றது. ஐரோப்பியக் குடியேறிகள் இப்பகுதிகளுக்கு வந்தபோது, காடை வேட்டை தீவிரமாகத் தொடங்கியது.:18

நவீன வளர்ச்சிகள்
----------------

காடைகள் அமெரிக்கா முழுவதும் வாழ்கின்றன. 20ஆம் நூற்றாண்டில் காடை வேட்டை மிகவும் பிரபலமான வேட்டை விளையாட்டாக இருந்தது. விளையாட்டுப் பறவைகள் மற்றும் அவற்றின் பரவல் காரணமாக, காடைகள் வட அமெரிக்கக் கண்டம் முழுவதும், குறிப்பாக 20ஆம் நூற்றாண்டில் ஆய்வு செய்யப்பட்டுள்ளன.:20 1960களின் பிற்பகுதியிலிருந்து 1980களின் பிற்பகுதி வரையிலான இருபது ஆண்டுகளில், வேட்டையாடும் புள்ளிவிவரங்களால் அளவிடப்பட்ட காடைகளின் எண்ணிக்கை அதிக அளவில் காடையின் அழிவினைச் சுட்டிக்காட்டியது. நோய், வாழ்விட இழப்பு, வேட்டையாடுதல், வானிலை மாற்றம் மற்றும் பிற தாக்கங்கள் இவற்றின் அழிவிற்கான காரணங்களாக உள்ளன. *அளவற்ற* *காடைகள்* போன்ற அமைப்புகளை உருவாக்குவதன் மூலமும், 1981 பண்ணை சட்டத்தின் மூலமாகவும் இந்த அழிவுத் தடுக்கப்பட்டது. இதனால் காடைகளின் வாழ்விடம் அதிகரித்தது.:24–26

*

மேற்கோள்கள்
-----------

1. 1 2 3  Huggler, Tom (1987). *Quail Hunting in America: Tactics for Finding and Taking Bobwhite, Valley, Gambel, Mountain, Scaled, and Mearn's Quail by Season and Habitat*. Stackpole Books. பன்னாட்டுத் தரப்புத்தக எண்:9780786473656.. பார்த்த நாள்: 21 January 2016.
2. ↑  Roskelley, Fenton (23 December 1961), "Many Area Hunters Shy Clear of Quail Hunting", *Spokane Daily Chronicle*, p. 70, 21 January 2016 அன்று பார்க்கப்பட்டது

நூல் பட்டியல்
-------------
**எக்குவடோரில் எசுப்பானிய மீள்வெற்றிக்கு எத்தனம்** (*attempted Spanish reconquest of Ecuador*) என்பது 1846இல் எசுப்பானிய அரசியின் அன்னை மாரியா கிறிஸ்டினாவும் எக்குவடோரின் நீக்கப்பட்ட அரசுத்தலைவர் யுவான் ஒசே பிளோரெசும் திட்டமிட்ட சதியாகும். முன்னதாக எக்குவடோர் அங்கம் வகித்த குயிட்டோ அரச இராச்சியத்தை மீளவும் அமைத்து அரசியின் மகன்களில் ஒருவரை அரசராக்குவதே அவர்கள் திட்டமாக இருந்தது. தெற்கில் ஆட்சியை விரிவுபடுத்தி பெரு, பொலிவியா குடியரசுகளையும் இணைத்து *எக்குவடோர், பெரு, பொலிவியா ஐக்கிய இராச்சியம்* உருவாக்குவதும் இந்த திட்டத்தின் அங்கமாக இருந்தது.

பெரும்பாலான ஆவணங்கள் மாரியா கிறிஸ்டியானாவின் இரண்டாம் திருமணம் மூலம் பிறந்த அகஸ்டின் முனோசுக்கு எக்குவடோர் அரசராக முடி சூட்டும் திட்டம் இருந்ததைக் குறிப்பிட்ட போதிலும் சிலவற்றில் பிரான்சிய அரசர் முதலாம் லூயி பிலிப்பும் இத்திட்டத்தில் இணைந்து மாரியாவின் மகளை தனது மகன் திருமணம் புரிந்த நிலையில் அவர்களது வாரிசை தென்னமெரிக்க அரியாசனத்தில் அமர்த்தவிருந்ததாக குறிப்பிடுகின்றன. இருப்பினும் பிரான்சிய அரசு இந்ததிட்டத்தை நிராகரித்து எக்குவடோரில் எசுப்பானிய மீள்வெற்றிக்கு ஆதரவளிக்கவில்லை.

மேற்சான்றுகள்
-------------

1. ↑  Cervera, César (May 19, 2015). "María Luisa Fernanda of Bourbon, the daughter of Fernando VII who wanted to reign in Ecuador and almost did in Spain" (in spanish). ABC.es. Madrid.. பார்த்த நாள்: July 11, 2015.
2. ↑  Mark J. Van Aken (1989). *King of the Night: Juan José Flores and Ecuador, 1824-1864*. University of California Press. பக். 180. .
**நவகண்ட யோகம்** என்பது தன்னுடைய உடலின் ஒன்பது பாகங்களை துண்டு துண்டாக மாற்றி சிவபெருமானை நோக்கி தவம் செய்வதாகும்.  இந்த சித்து கலையை பல்வேறு சித்தர்கள் கற்று கடைபிடித்து வந்துள்ளார்கள்.

பாடகச்சேரி ராமலிங்க சாமிகள் சிறுவயது முதலே இந்த சித்து கலையில் தேர்ச்சி பெற்றவராக இருந்தார். ஒரு முறை ஆடுகளை மேய்த்துக் கொண்டிருக்கும் போது இந்த சித்தை செய்துள்ளார். அப்போது அங்குவந்தவர்கள் இவரை யாரோ வெட்டிப் போட்டுவிட்டார்கள் என பயந்துள்ளார்கள். பின்பு வீட்டிற்கு ஆடுகளோடு திரும்பி வந்துள்ளார். அதுபோல இவரை சில அடியாட்கள் கொடுமை செய்ய வரும் போது, நவகண்ட யோகத்தில் இவர் இருப்பதைக் கண்டு பதறி ஓடியுள்ளனர். 

திருவொற்றியூர் வீரராகவ சுவாமிகள் நிர்வாணமாக இருப்பவர். இவருடைய நிர்வாணத்தினை புரிந்து கொள்ளாத காவலர்கள் சிலர் சிறையில் அடைத்துள்ளனர். அப்போது வீரராகவ சுவாமிகள் நவகண்ட யோகத்தில் இருந்தார். உடல் பாகங்கள் சிதறிக் கிடப்பதைக் கண்டு அச்சமுற்ற காவலர்கள் உயர் அதிகாரிகளுக்கு தெரிவித்தனர். ஆனால் வீரராக சுவாமிகள் உயர் அதிகாரிகள் முன்பு முழு உடலோடு தன்னை வெளிப்படுத்த, வீரராக சுவாமிகளின் பெருமையை உணர்ந்தனர்.

ஆதாரங்கள்
---------

1. 1 2 3  பாடகச்சேரி இராமலிங்க சுவாமிகள்- தினமலர் கோயில்கள் தலம்
2. ↑  சித்தர்கள் அறிவோம் - சிவமாக ஒடுங்கிய யோகி﻿ ஸ்ரீ வீரராகவ சுவாமிகள் October 22, 2015
**அணுகுதகைமை** (*Accessibility*) என்பது, ஒரு உற்பத்திப் பொருள், கருவி, சேவை அல்லது சூழல் எந்த அளவுக்குக் கூடிய அளவு மக்களால் அணுகத் தக்கதாக உள்ளது என்பதைக் குறிக்கும். அணுகுதகைமையை, ஏதாவதொரு பொருளை அல்லது முறைமையை அணுகக்கூடிய தன்மையாகவும், அதில் இருந்து பெறக்கூடிய பயனாகவும் பார்க்க முடியும். இக்கருத்துரு பெரும்பாலும், இயலாமை அல்லது சிறப்புத் தேவைகளைக் கொண்டவர்களையும், அவர்களுடைய அணுகுவதற்கான உரிமையையும் கவனத்தில் கொள்கிறது.

பயனாளிகளுக்கு "நேரடி அணுக்கம்" தேவை என்ற நிலையில், அணுகுதகைமையை முழுதளாவிய வடிவமைப்பினாலேயே அடைய முடியும். இது, குறித்த விடயத்தை இயலக்கூடியவர், இயலாமை கொண்டவர் என்ற பாகுபாடு எதுவும் இன்றி எல்லா மக்களும் அணுகக்கூடிய வடிவமைப்பு.

அணுகுதகைமைச் சட்டவாக்கம்
------------------------

பன்னாடுகளினால் ஏற்றுக் கொள்ளப்பட்ட அணுகுதகைமைக்கான சின்னம்
ஊனமுற்றோர் உரிமை இயக்கம் என்னும் இயக்கம் எல்லோருக்கும் சமமான சமூக, அரசியல், பொருளாதார அணுக்கம் வேண்டும் எனக் குரல் கொடுத்தது. இது, உடல்சார்ந்த அணுக்கத்தை மட்டுமன்றி, எல்லோருக்கும் ஒரே கருவிகள், சேவைகள், அமைப்புகள், வசதிகள் ஆகியவற்றையும் வேண்டி நிற்கிறது. ஐக்கிய நாடுகள் சபையின், ஊனமுற்றோர் உரிமைகள் சாசனத்தின் 9 ஆவது உட்பிரிவு, தத்தமது நாடுகளில் எல்லோருக்கும் முழுமையான அணுக்கம் வழங்க வேண்டும் எனக் கைச்சாத்திட்ட நாடுகளை வலியுறுத்துகிறது.

இது பெரும்பாலும், நடமாடுவதற்கான இயலாமை கொண்டவர்களுக்கு உதவுவதற்கான, சக்கர நாற்காலிகள், சாய்தளங்கள் போன்ற வசதிகள் குறித்தே விவவரிக்கின்ற போதும், பிறவகை இயலாமைகளுக்கும் இதை விரிவாக்க முடியும். இதனால், அணுக்க வசதிகள் பிரெய்லி வழிகாட்டிகள், உயர்த்திகள், சாலை வரிக்கடவைகளில் ஒலிச் சைகைகள், இணையத்தள வடிவமைப்பு என்பன போன்ற பல்வேறு வசதிகளுக்கும் விரிவாக்கம் பெற்றுள்ளன.

குறிப்புக்கள்
-------------

1. ↑  Convention on the Rights of Persons with Disabilities Article 9 - Accessibility
**அணுக்கரு அடர்த்தி** *(Nuclear density)* என்பது ஒர் அணுவிலுள்ள உட்கருவின் அடர்த்தியைக் குறிக்கும். சராசரியாக ஓர் உட்கருவின் அடர்த்தி 2.3 × 1017 கி.கி / மீ3 ஆகும். நியூட்ரான் நட்சத்திரங்களுக்கு உட்புறத்தில் அணுவிலுள்ள உட்கருவைப் போன்று உயர் அடர்த்தி காணப்படும் சூழ்நிலைகளிலும் அணுக்கரு அடர்த்தி என்ற சொற்பிரயோகம் பயன்படுத்தப்படுகிறது.

ஒரு குறிப்பிட்ட உட்கருவின் அணுக்கரு அடர்த்தியை, தோராயமாக அவ்வுட்கருவின் அளவைக் கொண்டு கணக்கிட முடியும். இந்த அளவும் அக்கருவிலுள்ள புரோட்டான்கள் மற்றும் நியூட்ரான்களின் எண்ணிக்கையைச் சார்ந்த தோராய மதிப்பேயாகும். அணுக்கரு துகள்கள் அல்லது நியூக்ளியான்கள் அடிப்படையில் குறிப்பிட்ட ஓர் உட்கருவின் ஆரத்தை,{\displaystyle R=A^{1/3}R\_{0}} என்ற வாய்ப்பாட்டினால் கணக்கிடலாம். இங்கு {\displaystyle A} என்பது நிறை எண்ணையும் {\displaystyle R\_{0}} என்பது 1.25 பெ.மீ நீளத்தையும் குறிக்கிறது. எனவே ஓர் உட்கருவின் அடர்த்தி என்பது, 

```
:{\displaystyle n={\frac {A}{{4 \over 3}\pi R^{3}}}} ஆகும்.
```

அதாவது n ஐ அணு நிறையால் பெருக்கினால் கிடைப்பது நிறை அடர்த்தியாகும்.

ஒரு தனி அணுக்கரு துகளின் அடர்த்தி எனில் A=1, எனவே

{\displaystyle n={3 \over 4\pi {R\_{0}}^{3}}=0.122\ \mathrm {fm} ^{-3}=1.22\cdot 10^{44}\ \mathrm {m} ^{-3}}
சோதனை முறையில் உறுதி செய்யப்பட்ட உட்கருவின் அடர்த்தி, n = 0.16 பெ.மீ−3. ஒரு அணுக்கரு துகளின் நிறையைப் பயன்படுத்தி கணக்கிடப்பட்ட நிறை அடர்த்தியின் மதிப்பு 1.67×10−27 கிலோகிராம்|கி.கி]] ஆகும்.

பயன்பாடுகள் மற்றும் விரிவாக்கங்கள்
----------------------------------

அணுவின் பகுதிப்பொருட்கள் மற்றும் அணுக்கரு ஆகியன மாறுபடுகின்ற அடர்த்தியைக் கொண்டுள்ளன. புரோட்டான் என்பது ஒரு அடிப்படைத் துகள் அல்ல, அதனினும் சிறிய நுண்பொருள் குவார்க்-ஒட்டுமப் பொருள் இணைந்து உருவாக்கப்பட்டது ஆகும். இதனுடைய அளவு தோராயமாக 10−15 மீட்டர்கள் மற்றும் இதனுடைய அடர்த்தி 1018 கி.கி/மீ3.ஆகும்.

உள்ளார்ந்த மீட்சியிலாச் சிதறலைப் பயன்படுத்தி எலக்ட்ரானின் அளவு மதிப்பிடப்படுகிறது. அது ஒரு புள்ளியைப் போன்ற துகளாக இல்லாவிட்டால், கண்டிப்பாக 10−17 மீட்டர்களுக்கு குறைவான அளவு என்ற நிபந்தனைக்கும் பொருந்தினால், இதனுடைய அடர்த்தி தோராயமாக 1021 கி.கி/மீ3.ஆகும்.

அணுக்கருத் துகள்களை மேலும் ஆழ்ந்து சோதித்தால் குவார்க்குகள் அதிக அடர்த்தி கொண்டவையாகவும் மிகவும் கடினமாகவும் இருப்பது போல் தோன்றுகிறது. குவார்க் பொருள், ஒட்டுமப் பொருள் அல்லது நியூட்ரினோப் பொருள் முதலியவற்றை நோக்குகையில் இதைவிட அதிகமான அடர்த்திகள் இருப்பதற்கான சாத்தியங்கள் உள்ளன. இனி வருங்காலத்தில் சோதனைகளின் வழியாக அதிகபட்சமாக இலெப்டான்கள் மற்றும் குவார்க்குகளின் அடர்த்தியை மட்டுமே காணவியலும்.

மேற்கோள்கள்
-----------

* "The Atomic Nucleus". 2014-11-18 அன்று பார்க்கப்பட்டது. (derivation of equations and other mathematical descriptions)


1. ↑  Horowitz, C. J.; Piekarewicz, J.; Reed, Brendan (2020). "Insights into nuclear saturation density from parity-violating electron scattering". *Phys. Rev. C* **102** (4): 044321. doi:10.1103/PhysRevC.102.044321. Bibcode: 2020PhRvC.102d4321H.. பார்த்த நாள்: September 7, 2022.
**பூர்ணிமா தேவி (Purnima Devi)** (1884-1972) சுதக்சிணா தேவி (Sudakshina Devi) என்றும் அழைக்கப்படும் இவர் புகழ்பெற்ற பிரம்மமான ஹேமேந்திரநாத் தாகூரின் இளைய மகளாவார். மேலும், தாகூர் குடும்பத்தின் ஒரு பகுதியான இரவீந்திரநாத் தாகூரின் மருமகளுமாவார். 

ஷாஜகான்பூரின் ஜமீந்தாரும் மற்றும் பிரிட்டிசு இந்திய ஆட்சிப் பணியிலிருந்த சர் ஜுவாலா பிரசாத் என்பவரை மணந்தார். பின்னர் பூர்ணிமாவுக்கு கைசர்-இ-ஹிந்த் என்றப் பதக்கம் பிரிட்டிசு இராச்சியத்தில் வழங்கப்பட்டது

ஆரம்பகால வாழ்க்கை மற்றும் கல்வி
-------------------------------

பூர்ணிமா 1884 மே 13 ஆம் தேதி, கொல்கத்தாவின் ஜோராசங்காவில் தாகூர் மாளிகையில் ஹேமேந்திரநாத் தாகூருக்கு மகளாகப் பிறந்தார். 

பூர்ணிமா தேவி கொல்கத்தாவின் பூங்கா வீதியில் உள்ள ஐரோப்பிய பெண்கள் பள்ளியான லோரெட்டோ பள்ளியில் படித்தார். ஆங்கிலத்துடன் கூடுதலாக வங்கம், சமசுகிருதம், உருது, இந்தி, பிரெஞ்சு போன்ற மொழிகளைக் கற்றார். பியானோ மற்றும் வயலின் இசையையும் அறிந்திருந்தார். மேலும், இவர் கேம்பிரிட்சு திரினிட்டி கல்லூரி இசை தேர்விலும் தேர்ச்சி பெற்றிருந்தார்.

குடும்பம்
---------

இவர் ஐக்கிய மாகாணங்களில் திருமணம் செய்த முதல் வங்காள பெண்மணி ஆவார். இந்திய ஆட்சிப்பணியில் இருந்த இவரது கணவர் பண்டிட் ஜுவாலா பிரசாதா, கார்தோய் மாவட்டத்தின் துணை ஆணையராக இருந்தார். 

இவரது மகன், குன்வர் ஜோதி பிரசாதா, கபுர்தலா மாநிலத்தைச் சேர்ந்த ராஜ்குமாரி பமீலா தேவி என்பவரை மணந்தார்.[] இவரது மூத்த பேரன் ஜிதேந்திர பிரசாதா காங்கிரசு கட்சியின் சார்பில் 5, 7, 8, 13 வது மக்களவை உறுப்பினராக இருந்தார். இவரது இளைய பேரன் ஜெயேந்திர பிரசாதா ஒரு விவசாயியாக இருந்தார். இவரது குடும்பம் ஷாஜகான்பூரில் உள்ள பிரதான மூதாதையர் இல்லலமான பிரசாதா பவனில் தொடர்ந்து வசித்து வருகிறது. இவரது மூத்த பேரன், ஜெயேந்திர பிரசாதாவின் மகன், ஜெயேசு பிரசாதா, பிலிபிட்-ஷாஜகான்பூர் தொகுதியைச் சேர்ந்த உத்தரப்பிரதேச சட்டமன்றத்தின் உறுப்பினராக இருந்தார். இவரது இளைய பேரன், ஜிதேந்திர பிரசாதாவின் மகன், ஜிதின் பிரசாதா இந்திய தேசிய காங்கிரசுக் கட்சியின் அமைச்சரவையில் பெட்ரோலியம் மற்றும் இயற்கை எரிவாயுத் துறை அமைச்சராக இருந்தார். மேலும் 15 வது மக்களவையில் உத்தரபிரதேச மாநிலமான லக்கிம்பூர் கெரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.

பணிகள்
------

இவர் குதிரைச் சவாரி கற்றவராகவும் மற்றும் தனது கணவருடன் சேர்ந்து வேட்டையிலும் பங்கேற்றார். இவர் இந்தியாவில் பெண் கல்வி மற்றும் மேம்பாட்டில் மிகுந்த ஆர்வம் காட்டினார். தனது கணவரின் நினைவாக உத்தரப் பிரதேசத்தின் ஷாஜகான்பூரில் 'தி பண்டிட் ஜுவாலா பிரசாத் கன்யா பாடசாலை' என்ற நிறுவனத்தை நிறுவினார். ஐக்கிய மாகாணங்களின் முசாபர்நகரில் ஹெவெட் மாதிரி பெண்கள் பள்ளியை நிறுவுவதில் இவர் உதவினார், மேலும் பர்தா பெண்களின் முன்னேற்றத்தைக் கருத்தில் கொண்டு ஷாஜகான்பூர் மற்றும் முசாபர்நகரில் பர்தா சங்கங்களை நிறுவினார்.

குறிப்புகள்
-----------

1. ↑  *Second supplement to Who's who in India: brought up to 1914*. Nawal Kishore press, 1914. p. 56*.*
2. ↑  Tagore family genealogy Queensland University.
3. ↑  "Cabinet reshuffle: a mix of new and old: Jitin Prasad". Indian Express. 7 April 2008. .
4. ↑  "Meet the chocolate boy of Shahjahanpur". Hindustan Times. 22 June 2009. Archived from the original on 6 ஜூன் 2011.. பார்த்த நாள்: 12 May 2010.
|  |  |  |
| --- | --- | --- |
| << |  **ஆகத்து 2012** | >> |
| ஞா | தி | செ | பு | வி | வெ | ச |
|  |  |  | 1 | 2 | 3 | 4 |
| 5 | 6 | 7 | 8 | 9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |  |
| **MMXX** |
|

**ஆகத்து 2012** (*August 2012*), ஒரு புதன்கிழமை ஆரம்பித்து 31 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி ஆவணி மாதம் 2012 ஆகத்து 17 வெள்ளிக்கிழமை தொடங்கி, 2012 செப்டம்பர் 16 ஞாயிற்றுக்கிழமை முடிவடைந்தது.

சிறப்பு நாட்கள்
---------------

* ஆகத்து 20 - ரமழான்
* ஆகத்து 24 - குலச்சிறை நாயனார் குருபூசை
* ஆகத்து 26 - குங்கிலியக்கலய நாயனார் குருபூசை
* ஆகத்து 29 - ஓணம் பண்டிகை

நிகழ்வுகள்
----------

* ஆகத்து 27:
	+ இலங்கை முன்னாள் அமைச்சர் தியாகராஜா மகேஸ்வரன் கொலைவழக்கில் முக்கிய எதிரிக்கு தூக்குத்தண்டனை வழங்கித் தீர்ப்பளிக்கப்பட்டது. (ஐலண்டு)
* ஆகத்து 26:
	+ சீனாவின் சான்கி மாகாணத்தில் பேருந்து ஒன்று பாரவூர்தி ஒன்றுடன் மோதியதில் 36 பேர் கொல்லப்பட்டனர். (ராய்ட்டர்சு)
	+ அணி சேரா நாடுகளின் 16வது உச்சி மாநாடு ஈரானில் ஆரம்பமானது. (சின்குவா)
* ஆகத்து 25:
	+ நிலவில் காலடி வைத்த முதல் மனிதர் நீல் ஆம்ஸ்ட்ராங் (82) காலமானார்.
	+ பர்மாவில் ஐராவதி டெல்ட்டா பகுதியில் இடம்பெற்ற மழை, மற்றும் வெள்ளப்பெருக்கினால் குறைந்தது 85,000 பேர் இடம்பெயர்ந்தனர். (அல்ஜசீரா)
* ஆகத்து 24:
	+ நோர்வேயில் 2011 சூலையில் 77 பேரைச் சுட்டுக் கொன்ற ஆண்டர்ஸ் பேரிங் பிரீவிக் என்பவருக்கு நோர்வே நீதிமன்றம் 21 ஆண்டுகள் சிறைத்தண்டனை வழங்கியது. (பிபிசி)

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**மெகாரா** (*Megara* (/ˈmɛɡərə/; கிரேக்க மொழி: Μέγαρα, வார்ப்புரு:IPA-el) என்பது கிரேக்கத்தின் மேற்கு அட்டிகாவில் உள்ள ஒரு வரலாற்று நகரம் மற்றும் நகராட்சி ஆகும். இது சலாமிஸ் தீவுக்கு எதிரே கொரிந்தின் பூசந்தியின் வடக்குப் பகுதியில் அமைந்துள்ளது. இது ஏதென்சால் கைப்பற்றப்படுவதற்கு முந்தைய, பழங்காலத்தில் மெகாரா நகர அரசை சேர்ந்ததாக இருந்தது. மெகாரா தற்போதைய கிரேக்கத்தின் பிராந்தியமான அட்டிகாவின் நான்கு மாவட்டங்களில் ஒன்றாக உள்ளது. இரண்டாம் பாண்டியன் மன்னருக்கு பாரம்பரியமாக நான்கு மகன்கள் இருந்தனர். அவர்களில் நிசோஸ் மெகாராவின் ஆட்சியாளராக இருந்தார். மெகாரா ஒரு வர்த்தக துறைமுகமாகவும் இருந்தது. இதன் மக்கள் தங்கள் கப்பல்களைப் பயன்படுத்தி பொருள் ஈட்டினர். மெகாரா கம்பளி, குதிரைகள் போன்ற கால்நடைகள் உட்பட பிற விலங்கு பொருட்களை ஏற்றுமதி செய்வதில் நிபுணத்துவம் பெற்றது. இது இரண்டு துறைமுகங்களைக் கொண்டிருந்தது. அவை கொரிந்தியன் வளைகுடாவில் மேற்கில் பாகே மற்றும் ஏஜியன் கடலின் சரோனிக் வளைகுடாவில் கிழக்கே நிசாயா ஆகியவை ஆகும்.

வரலாறு
------

கொரிந்தியாவுக்கு சற்று வடமேற்கே மெகாரா அமைந்துள்ளது. ஸ்பாட்டா, ஏதன்ஸ் ஆகிய நகர அரசுகளுக்கு இடையில் அடிக்கடி ஏற்பட்டுவந்த மோதல்களில் இது அகப்பட்டு தவித்தது. கி.மு. ஏழாம், ஆறாம் நூற்றாண்டுகளில் மெகாரா உன்னதமான நிலையில் இருந்ததாக அறியப்படுகிறது. மெகாராவின் இரண்டு பக்கமும் கடல் இருந்த காரணத்தால் சுங்கவரியினால் மிகுந்த வருவாய் ஈட்டியது. வடக்கே பைசாந்தியம், மேற்கே கிசிலி போன்ற இடங்களில் பல வணிக மையங்களை ஏற்படுத்தி அதன் வழியாக தன் செல்வ நிலையை உயர்த்திக் கொண்டது.

நாட்டில் செல்வம் பெருகினாலும், அது ஒரு சிலரிடமே தேங்கியது. இதனால் சமுதாய ஏற்றத் தாழ்வுகள் பெருகியது. ஏழைகள் தியாஜெனீஸ் என்பவரின் தலைமையில் கி.மு. 630 இல் புரட்சியில் ஈடுபட்டு வெற்றிபெற்றனர். இதன்முடிவில் நாட்டின் ஆட்சியாளராக தியாஜெனீஸ் பொறுப்பேற்றார். அவர் ஒரு தலைமுறை வரை நாட்டை ஆண்டர். இவருக்குப் பிறகு சிலமுறை ஏழை பணக்காரர்களுக்கு இடையிலான கலகங்கள் ஏற்பட்டன.

குறிப்புகள்
-----------

1. ↑  Detailed census results 2011 (கிரேக்கம்)
2. ↑
3. 1 2  3. நகர ராஜ்யங்கள் (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 63-64.
**தி அயில்** 2000 ல் வெளிவந்த தென் கொரிய திரைப்படமாகும். இதனை கிம் கி-டக் எழுதி இயக்கியிருந்தார். இது கிம் கி-டக்கின் ஐந்தாவது திரைப்படமாகும். இத்திரைப்படத்தில் சு ஜங், கிம் யு-சியோக் ஆகியோர் நடித்திருந்தனர்.

கதைச் சுருக்கம்
---------------

ஏரியில் மிதக்கும் சிறிய வீடுகளில் தங்க வருகின்றவர்களைப் படகில் அழைத்து செல்வதையும், அவர்களுக்கு உணவு தருவதையும் தொழிலாகக் கொண்ட கதாநாயகி, எப்போதுமே தனிமையில் இருக்கிறாள். இரு கொலைகளைச் செய்து காவல்துறைக்கு பயந்து அங்கு தங்க வருகின்ற ஒருவனிடம் அவளுக்கு காதல் உண்டாகிறது. அக்காதலுக்காக இரு கொலைகளை செய்யும் அவள். இறுதியில் காதலனோடு அந்த சிறிய வீடொன்றுடன் யாருமில்லாத வெகுதூரத்திற்கு சென்றுவிடுகிறாள்.

விருதுகள்
---------

* கோல்டன் ராவன் - கிம் கி-டக் - பிரசெல்சு சர்வதேச திரைப்பட விழா
* சிறந்த நடிகை -சு ஜங் - சினிமேன்லியா சர்வதேச திரைப்பட விழா

*ஃபாண்டாஸ்போர்டோ* மற்றும் வெனிஸ் திரைப்பட விழா ஆகியவற்றிலும் விருதுகளைப் பெற்றது இப்படம்.

சர்ச்சை
-------

இத்திரைப்படத்தில் மீன்கொக்கிகைளைக் கொண்டு தற்கொலை செய்து கொள்ள முயலும் இரு காட்சிகள் இடம்பெற்றன. அத்துடன் மீன், பறவை போன்ற விலங்களை கொல்லும் காட்சிகளும் இடம் பெற்றுள்ளன. இதனால் இத்திரைப்படத்தினை வன்முறை நிறைந்த படமாக விமர்சனம் செய்கின்றனர்.

வெளி இணைப்புகள்
---------------

* இணையதள திரைப்பட தரவுத்தளத்தில் *The Isle*



1. ↑  Korean Film Commission (2000). *Korean Cinema 2000*. பக். 64.
2. ↑  "*koreanfilm*". Boxofficemojo. Retrieved March 04, 2012.
மெகசுதெனசின் பயணம்
**மெகசுதெனசு (மெகெசுதெனீசு)** (*Megasthenes*) (கிமு 350 - கிமு 290) ஒரு கிரேக்கப் பயணியும், புவியியலாளரும் ஆவார். இவர் இண்டிகா என்னும் நூலை எழுதினார். ஆசியா மைனரில் பிறந்த இவர், பாடலிபுத்திரத்தில் இருந்த சந்திரகுப்த மௌரியனின் அரசவையில், செலுசிட் பேரரசர் செலுக்கசு நிகோடரின் தூதுவராக இருந்தார். இவர் அங்கு தூதுவராக இருந்த காலம் தெளிவாகத் தெரியாவிட்டாலும், இது சந்திரகுப்தன் இறந்த ஆண்டான கிமு 288 க்கு முன்னர் என வரலாற்றாளர்கள் கூறுகின்றனர்.

செலுசிட் பேரரசுமெகசுதெனசு இந்தியாவில் பயணம் செய்த இடங்கள் பற்றிய குறிப்பான தகவல்கள் உள்ளன. *பெண்டாபொட்டாமியா* என்னும் மாவட்டத்தினூடாக இந்தியாவுக்குள் நுழைந்ததாகக் குறிப்பிட்டுள்ள இவர் அதன் ஆறுகள் பற்றியும் விரிவாக விவரித்துள்ளார். இது சிந்து நதியின் ஐந்து கிளை நதிகள் பாயும் பஞ்சாப் பகுதியாக இருக்கலாம் எனக் கருதப்படுகின்றது. இங்கிருந்து அரச பாட்டையூடாக அவர் பாடலிபுத்திரத்தை அடைந்துள்ளார். இவர் அக்காலத்தில் சிறந்து விளங்கிய பாண்டியர்களின் தலைநகரான மதுரைக்கும் சென்றதாகத் தெரிகிறது. எனினும், இந்தியாவின் வேறெந்த பகுதிகளுக்கும் அவர் சென்றதாகத் தகவல்கள் எதுவும் இல்லை. இவர் இந்தியாவில் கண்டவற்றை *இந்திக்கா* என்னும் அவரது படைப்பில் பதிவு செய்துள்ளார். இது பின்னர் வந்த பல எழுத்தாளருக்கு முக்கியமான மூல நூலாக விளங்கியது. இவர் இமயமலை, இலங்கைத் தீவு, இந்தியாவின் சாதி முறை என்பவை பற்றியும் விளக்கியுள்ளார்.

மேற்கோள்கள்
-----------

1. ↑  Megasthenes

வெளியிணைப்புகள்
---------------

* மெகன்தனீசின் இந்தியா
* *இந்திக்கா*வில் தப்பியுள்ள உரைப்பகுதிகள் பரணிடப்பட்டது 2008-12-10 at the வந்தவழி இயந்திரம்
**செ. மு. மணிகண்டன்** ஓர் தமிழக அரசியல்வாதி. இவரது தந்தை செ.முருகேசன். ராமநாதபுரம் மாவட்ட அ.தி.மு.க. செயலாளராகவும், அவைத்தலைவராகவும் இருந்தவர். தாயார் பெயர் அன்னக்கிளி. மணிகண்டனின் மனைவி வசந்தி ஒரு மகப்பேறு மருத்துவர் ஆவார். இவர்களுக்கு லீலா, லெனிசா ஆகிய இரு மகள்களும், கிளிண்டன் செல்லத்துரை என்ற மகனும் உள்ளார். 2016 ஆம் ஆண்டு இராமநாதபுரம் தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டு, தற்போது தமிழக அரசின் செய்தி மக்கள் தொடர்பு துறை அமைச்சராக பணியாற்றி வந்தார். இந்நிலையில் 2019 ஆகத்து 7 அன்று அமைச்சர் பதவியில் இருந்து மணிகண்டன் நீக்கப்பட்டார். இதன்பிறகு இவரது துறையானது கூடுதலாக ஆர். பி. உதயகுமாரிடம் ஒப்படைக்கப்பட்டது.

மேற்கோள்கள்
-----------

1. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 29 மே 2016 அன்று பார்க்கப்பட்டது.
2. ↑  "தமிழ்நாடு சட்டப்பேரவை உறுப்பினர்கள் 2016" (PDF). தமிழக அரசு விவர தொகுப்பு அகராதி. 2013-04-02 அன்று மூலம் (PDF) பரணிடப்பட்டது. 2016-06-01 அன்று பார்க்கப்பட்டது.
3. ↑  "தமிழக அமைச்சரவை". தமிழக அரசு.
4. ↑  "அமைச்சர் மணிகண்டன்: தமிழக அமைச்சரவையில் இருந்து நீக்கம் - காரணம் என்ன?". *செய்தி*. பிபீசி. 7 ஆகத்து 2019. 8 ஆகத்து 2019 அன்று பார்க்கப்பட்டது.
**திருவலம் நடராசன் கிருட்டிணமூர்த்தி** *(Tiruvalam Natarajan Krishnamurti)* என்பவர் ஓர் இந்திய வானிலை ஆய்வு மைய ஆராய்ச்சியாளா் ஆவார். அமெரிக்காவின் புளோரிடா மாநிலப் பல்கலைக்கழகத்தில் புகழ்பெற்ற வானிலையியல் பேராசிரியராகப் பணிபுரிந்து ஓய்வு பெற்றார் .

வாழ்க்கை
--------

கிருட்டிணமூர்த்தி 1959 ஆம் ஆண்டு சிகாகோ பல்கலைக் கழகத்தில் தனது முனைவர் பட்டத்தை பெற்றார். புளோரிடா மாநில ஆசிரியராகப் பணியில் சேர்வதற்கு முன்னர் இவர் லாசு ஏஞ்சல்சில் உள்ள கலிபோர்னியா பல்கலைக்கழகத்தில் கற்பித்தார்.

2006 ஆம் ஆண்டு An Introduction to Global Spectral Modeling, Second Edition, Springer, 317 pp. Textbook என்ற நூலுக்கு எச்.எசு.பேடி, வி.எம்.ஆர்டிகர் மற்றும் எல்.ராமசாமி ஆகியோருடன் இணைந்து இணை ஆசிரியராக பணியாற்றினார்.

அமெரிக்க வானியல் சமூகம் 1985 ஆம் ஆண்டு இவருக்கு காரல்-கசுடாஃப் ரோசுபை ஆய்வு பதக்கம் வழங்கி சிறப்பித்தது.

1996 ஆம் ஆண்டு உலக வானியல் ஆய்வு நிறுவனத்தின் அனைத்துலக வானிலை ஆய்வு நிறுவனப் பரிசை வென்றார் .

2012 ஆம் ஆண்டு இந்திய வானிலை ஆய்வு சமுகத்தினர் அவர்களுடைய சர் கில்பர்ட்டு வாக்கர் தங்கப் பதக்கத்தை வழங்கி சிறப்பு சேர்த்தனர். 2012 ஆம் ஆண்டு அமெரிக்க வானியல் ஆய்வு சமூகம் நியூ ஓரிலேனில் நடத்திய அவர்களின் ஆண்டு கூட்டத்தில் இவரைப் பெருமைப்படுத்தும் விதமாக ஒரு கருத்தரங்கை நடத்தியது .

கிருட்டிணமூர்த்தி 2018 ஆம் ஆண்டு பிப்ரவரி 7 ஆம் தேதி இறந்தார் .

மேற்கோள்கள்
-----------

1. 1 2  Meet Dr. Tiruvalum N. (T.N.) Krishnamurti: Lawton Distinguished Professor of Meteorology, Florida State University, நாசா, June 1, 2005, retrieved 2015-04-14.
2. ↑  Phillips, Tifffany (September 13, 2012), *T. N. Krishnamurti awarded the Sir Gilbert Walker Gold Medal*, Florida State University Office of Faculty Recognition, April 15, 2015 அன்று மூலம் பரணிடப்பட்டது.
3. ↑  T. N. Krishnamurti Symposium, American Meteorological Society, retrieved 2015-04-14.
4. ↑  *World-renowned FSU professor passes away*
**தெய்வசிகாமணி** என்பவர் தமிழ்க் கவிஞர், எழுத்தாளர், திறனாய்வாளர், மொழிப்பெயர்ப்பாளர் ஆவார்.இவர் பன்மொழி புலமைப் பெற்றவர்.

பிறப்பும் கல்வியும்
-------------------

இவர் திருவள்ளூர் மாவட்டம் திருப்பாசூர் எனும் ஊரில் வச்சிரவேல் - அரங்கநாயகி ஆகியோர்க்கு மகனாக 1930 ஆம் ஆண்டு பிறந்தார். இவர் இளங்கலை வணிகவியல் (பி.காம்) பயின்று அதில் சிறப்பு நிலையில் தேர்ச்சி பெற்றார். பின்னர் முதுகலைத் தமிழ் இலக்கியம் (எம்.ஏ) பயின்றார். தமிழ்நாடு அரசு சட்டத்துறைத் தமிழ்ப்பிரிவில் இயக்குநராகப் பணியாற்றி ஓய்வு பெற்றவர். அத்துறையில் இவர் செய்த மொழிபெயர்ப்புகள் பலராலும் பாராட்டப்பட்டுள்ளது.

எழுதிய நூல்கள்
--------------

இவர் ஐம்பதுக்கு மேற்பட்ட நூல்களைத் தமிழில் எழுதியுள்ளார்.
கவிதை நூல்கள் :

* தெசினியின் கவிதைகள்
* வைகறைக் கனவுகள்
* திருமெய்ப் பொருட்பா
* தலையங்கக் கவிதைகள் - இரு தொகுதிகள்
* பதினொரு பாட்டியல்
* தெசினி பாடிய பாரதம்
* குமுகாயப் பாடல்கள்
* மொழி- இனப் பாடல்கள்
* நெஞ்சைத் தொட்டவை- சுட்டவை

**இலக்கியத் திறனாய்வு**

* குறளின்பம்
* குறுந்தொகையின்பம்
* கலித்தொகையும் முத்தொள்ளாயிரமும்
* இலக்கியக் காட்சிகள்

**சிறுவர் இலக்கியங்கள்**

* நீதிக் கதைத் திரட்டு
* வாழ்ந்துக் காட்டியவர்கள்
* படிப்பினை முப்பது
* கருத்துக் கதைக்கொத்து
* பாட்டுப் பூங்கா
* இருபது கதைகள்.

மொழிபெயர்ப்பு பணிகள்
--------------------

இவர் கார்நாற்பது,களவழி நாற்பது, இன்னா நாற்பது, இனியவை நாற்பது, நன்னெறி முதலான நீதி நூல்களைத் தமிழிலிருந்து ஆங்கிலத்தில் மொழிபெயர்த்து வெளியிட்டுள்ளார்.

* அமெரிக்க மக்களின் பொருளாதாரம்
* அமெரிக்கக் கூட்டுறவுகள்
* தத்தாத்திரேய இராமச்சந்திர பேண்ட்ரே

முதலானவற்றையும் மொழிபெயர்த்தார்.

விருதுகள்
---------

* கவிதைக் காவலர் (1974)
* பைந்தமிழ்ப் பாட்டு வேந்தர் (1984)
* கவிதைப் பேரொளி (1992)
* நற்றமிழ் ஞானப் பாவலர்(1990)
* தேன்தமிழ்ச் சரபம் (1992)
* சிறந்த மொழிபெயர்ப்பாளர், யுனெஸ்கோ கூரியர் இதழ் விருது (1993)
* சிறந்த இதழியலாளர் (2001) முதலான பல விருதுகள் பெற்றவர்.

### உசாத்துணை

1) தெசிணி, "நீதிக் கதைத் திரட்டு" - கார்த்திக் பதிப்பகம்- 1999.
2) தெசிணி," இருபது கதைகள்"- அரும்பு பதிப்பகம்-2002 பக்கங்கள்-121.
3) ப.முத்துக்குமாரசுவாமி, "இருபதாம் நூற்றாண்டின் 100 தமிழ்க் கவிஞர்கள்" பழனியப்பா பிரதர்ஸ்-2004.
**புருலியாவில் ஆயுதங்கள் கொட்டப்பட்ட வழக்கு** என்பது இந்தியாவில் உள்ள மேற்கு வங்கம் புருலியா மாவட்டத்தில் திசம்பர் 18, 1995 அன்று அன்டனாவ் ஏ.என்-26 விமானத்திலிருந்து ஆயுதங்கள் வெடிபொருட்கள் கொட்டப்பட்டதை பற்றியதாகும்.

லாத்வியன் விமானம் ஒன்று ஏகே47 ரக இயந்திரத் துப்பாக்கிகளையும், அதிக அளவிலான வெடி பொருட்களையும் புருலியா மாவட்டத்தில் உள்ள நகரங்களான சல்தா, கதங்கா, பெலாமு, மர்மாவு ஆகியவற்றில் கொட்டியது. இது திசம்பர் 17, 1995 இரவில் நடந்தேறியது. சில நாட்களுக்குப்பிறகு இந்திய வான்வெளியில் மறுபடியும் பறந்த போது இந்திய வான்படைக்கு சொந்தமான மிக்-21 போர் விமானத்தால் இடைமறிக்கப்பட்டு பம்பாய்க்கு பலவந்தமாக தரையிரக்கப்பட்டது.

இந்த விமானத்தில் லாத்வியாவைச் சேர்ந்த ஐவரும், ஐக்கிய இராச்சியத்தைச் சேர்ந்த பீட்டர் பிளீச், மற்றும் கூலிப்படையை சேர்ந்த கிம் டேவி ஆகியோரும் இருந்தனர். கிம் டேவி காவலில் இருந்து தப்பினார்.

டைம்ஸ் நவ் ஆங்கில தொலைக்காட்சி ஏப்ரல் 28, 2011 அன்று இவ்வழக்கில் தொடர்புடைய கிம் பீட்டர் டேவி, மற்றும் பீட்டர் பிளீச் ஆகியோரை பேட்டி கண்டது. அதில் கிம் பீட்டர் டேவி சொல்லும்போது, தான் தப்பிக்க ஓரு நாடாளுமன்ற உறுப்பினர் உதவியதாக கூறியுள்ளார். ஏகே 47 வகை துப்பாக்கிளுடன் கூடிய பாதுகாப்புப் பெற்ற நாடாளுமன்ற உறுப்பினர் தன்னை தனது காரின் பின் இருக்கையில் அமர வைத்து நேபாளத்தில் விட்டு வந்ததாக தெரிவித்துள்ளார். அதேபோல், பீட்டர் பிளீச் சொல்லும் போது மேற்கு வங்க இடதுசாரி கட்சிகளுக்கு நற்பெயருக்கு களங்கம் ஏற்படுத்த இந்திய உளவுத்துறை அதிகாரிகளும், அரசியல்வாதிகள் கூட்டாக செயல்பட்டார்கள் என்று தெரிவித்துள்ளார். இவர் 8 ஆண்டுகள் இந்திய சிறையில் நாட்களை களித்துள்ளார். மேலும் 24 மணி நேரத்திற்கு குறிப்பிட்ட இந்திய பகுதியில் ரேடார் கண்காணிப்பை நிறுத்த ரா இராணுவ அதிகாரகளுக்கு உத்தரவிட்டு அதற்கிடையில் தங்களது பணிகளை முடித்துக்கொள்ள இந்த ஆயுததாரிகளைக் கேட்டுக்கொண்டது என்று தெரிவித்தார்.

மூலம்
-----

1. ↑  "India knew about Purulia arms drop: Accused". *Indiatimes* (New Delhi). 31 May 2010. Archived from the original on 23 மே 2012.. பார்த்த நாள்: 28 April 2011.
2. ↑  "Purulia Exposé: India's best kept secret". *Indiatimes* (New Delhi). 28 Apr 2011.. பார்த்த நாள்: 28 April 2011.

வெளியிணைப்புகள்
---------------

* Purulia Expose: India's best kept secret
* Briton gets life in India arms case, BBC News, February 2000
* The release of Peter Bleach பரணிடப்பட்டது 2011-05-02 at the வந்தவழி இயந்திரம், Frontline magazine, February 2004
* CBI arrests Purulia arms drops accused, Acharya Tatbhanananda Avadhoot பரணிடப்பட்டது 2010-11-19 at the வந்தவழி இயந்திரம், CBI press release, April 2004
தியாகதுருகம் மலைக்கோட்டை
தியாகதுருகம் மலைக்கோட்டை தானியக் கிடங்கு
தமிழ்நாடு அரசு தொல்லியல் துறை தகவல் பலகை
**தியாகதுருகம் மலைக்கோட்டை** விழுப்புரம் நகரத்திலிருந்து 60 கி.மீ. மேற்கே தியாகதுருகம் என்ற ஊரில் உள்ளது. இது கள்ளக்குறிச்சி வட்டத்தில் அமைந்துள்ளது. கள்ளக்குறிச்சியிலிருந்து கிழக்கே 10 கி.மீ. தொலைவில் உள்ள இந்த ஊரில் 400 அடி உயரத்தில் இந்த மலைக்கோட்டை உள்ளது.

மலைக்கோட்டை வரலாறு
------------------

இது 16 ஆம் நுாற்றாண்டைச் சேர்ந்தது. 18 ஆம் நுாற்றாண்டில் இராணுவத் தளமாக செயல்பட்டது. 1756-ல் பிரான்சியரின் ஆதிக்கத்தின் கீழ் இருந்த இந்தக் கோட்டை, 1760-இல் ஐதர் அலி வசமானது. இதன் பின்பு ஆங்கிலேயர்கள் கைப்பற்றினாா்கள். ஆங்கிலேயரிடம் இருந்து 1790-ல் திப்பு சுல்தான் போர் புரிந்து கைப்பற்றினார்.

சிறப்புகள்
----------

இக்கோட்டையில் தானியக்கிடங்குகள், சூாியன் பாா்க்காத கிணறு, தாமரைக்குளம், குதிரை யானை போன்ற விலங்குகள் தங்குவதற்கான இடங்கள் போன்றவை இன்றும் மறையாமல் உள்ளது. ஆங்கிலேயா்கள் இக்கோட்டையை அழிக்கும் முயற்சியில் மிகப்பொிய நான்கு பீரங்கி குண்டுகளின் மூலம் கோட்டையைத் தாக்கியுள்ளனா். இதற்குச் சான்றாக கோட்டையில் நான்கு பீரங்கி குண்டுகள் காணக் கிடைக்கின்றன.

அருகா் குகைக்கோயில்
-------------------

கோட்டையின் மேற்குப்புறத்தில் மலைக்குன்றுகளுக்கு இடையே அருகா் குகைக் கோயில் அமைந்துள்ளது. இக்கோயில் சமணா்களால் கட்டப்பட்டது.

மேற்கோள்கள்
-----------
**குடியாத்தம் வட்டம்** , தமிழ்நாட்டின் வேலூர் மாவட்டத்தில் உள்ள 6 வட்டங்களில் ஒன்றாகும். இந்த வட்டத்தின் தலைமையகமாக குடியாத்தம் நகரம் உள்ளது. இந்த வட்டத்தின் கீழ் குடியாத்தம் கிழக்கு மற்றும் குடியாத்தம் மேற்கு என 2 உள்வட்டங்களும், 45 வருவாய் கிராமங்கள் உள்ளன.

குடியாத்தம் ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டத்தின் மக்கள்தொகை 425,353 ஆகும். அதில் 210,817 ஆண்களும், 214,536 பெண்களும் உள்ளனர். 98,233 குடும்பங்கள் கொண்ட இவ்வட்ட மக்கள்தொகையில் 55.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.92% மற்றும்பாலின விகிதம் 1,000 ஆண்களுக்கு, 1,018 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 47687 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 116,843 மற்றும் 3,065 ஆகவுள்ளனர். மக்கள்தொகையில் இந்துக்கள் 81.72%, இசுலாமியர்கள் 15.86%, கிறித்தவர்கள் 2.04% மற்றும் பிறர் 0.36% ஆகவுள்ளனர்.

மேற்கோள்கள்
-----------

1. ↑  வேலூர் மாவட்டத்தின் வட்டங்கள்
2. ↑  குடியாத்தம் வட்டத்தின் வருவாய் கிராமங்கள்
3. ↑  குடியாத்தம் வட்டத்தின் மக்கள்தொகை பரம்பல்

| * பா
* உ
* தொ
வேலூர் மாவட்டம் |
| --- |
| மாவட்டத் தலைநகர் | வேலூர் |
| வருவாய் வட்டங்கள் | 
1. வேலூர் வட்டம்
2. காட்பாடி வட்டம்
3. குடியாத்தம் வட்டம்
4. கீழ்வைத்தியனான் குப்பம் வட்டம்
5. பேரணாம்பட்டு வட்டம்
6. அணைக்கட்டு வட்டம்

 |
| மாநகராட்சி | வேலூர் மாநகராட்சி |
| நகராட்சி | 
1. குடியாத்தம்
2. பேரணாம்பட்டு

 |
| பேரூராட்சிகள் | 
1. பெண்ணாத்தூர்
2. திருவலம்
3. பள்ளிகொண்டா
4. ஒடுகத்தூர்

 |
| ஊராட்சி ஒன்றியங்கள் | 
1. வேலூர் ஊராட்சி ஒன்றியம்
2. காட்பாடி ஊராட்சி ஒன்றியம்
3. குடியாத்தம் ஊராட்சி ஒன்றியம்
4. பேரணாம்பட்டு ஊராட்சி ஒன்றியம்
5. கீழ்வைத்தியனான்குப்பம் ஊராட்சி ஒன்றியம்
6. அணைக்கட்டு ஊராட்சி ஒன்றியம்

 |
| நாடாளுமன்றசட்டமன்றத் தொகுதிகள் | 
* வேலூர் மக்களவைத் தொகுதி

1. வேலூர்
2. காட்பாடி
3. குடியாத்தம்
4. கே வி குப்பம்
5. அணைக்கட்டு

 |
| இணையதளம் |    |
**சானா** என்று அழைக்கப்படும் **எஸ். சண்முகநாதன்** (சனவரி 11, 1911 - 1979) இலங்கை வானொலி நாடகத்துறையின் பிதாமகர் என்று அழைக்கப்படுபவர். 1950களில் பிபிசியில் பயிற்சி பெற்ற இவர் வானொலி நாடகத்துறையை பொறுப்பேற்றபின்னர்தான் அது சிறப்படைந்தது. நடிகர், நாடகத் தயாரிப்பாளர், எழுத்தாளர், மேடை நாடக இயக்குனர், ஓவியர் எனும் பல்துறை வல்லுனராகத் திகழ்ந்தவர்.

வாழ்க்கைச் சுருக்கம்
--------------------

சண்முகநாதன் யாழ்ப்பாணம், தெல்லிப்பழையைப் பிறப்பிடமாகக் கொண்ட செல்லத்துரை, சிவகங்கை ஆகியோரின் புதல்வர். கொழும்பில் பிறந்தவர். தெல்லிப்பழை மகாஜனா கல்லூரி, தெல்லிப்பழை யூனியன் கல்லூரி ஆகியவற்றில் கல்வி பயின்றவர். கொழும்பு தொழில்நுட்பக் கல்லூரியில் உயர் கல்வி பெற்றார்.

சிறுவயதிலேயே கலைகளில் ஆர்வம் ஏற்பட்டது. ஏழு வயதில் நடிக்கத் தொடங்கினார். ஓவியம் பயில்வதற்காக தமிழ்நாடு சென்றார். அங்கே ஆரம்ப காலத் தமிழ்ப்படங்களில் (கண்ணகி, தமிழறியும் பெருமாள், சகுந்தலை) கலை இயக்குனராக பணியாற்றியிருக்கிறார். சில படங்களில் சிறு சிறு பாத்திரங்களில் தோன்றினார். "சிலோன் சண்முகநாதன்" என்ற பெயரிலேயே நடித்திருந்தார். தேவகி என்ற திரைப்படத்தில் நட்டுவனார் வேடத்தில் நடித்தார்.

நடித்த புகழ்பெற்ற வானொலி நாடகங்கள்
----------------------------------

* *லண்டன் கந்தையா*
* *கொழும்பிலே கந்தையா*
* *விதானையார் வீட்டில்*

இயக்கிய மேடை நாடகங்கள்
----------------------

* *சாணக்கியன்*
* *பதியூர் ராணி*

நடித்த திரைப்படங்கள்
--------------------

* டாக்சி டிரைவர்

எழுதிய நூல்கள்
--------------

* *பரியாரி பரமர்* (நடைச்சித்திரங்களின் தொகுப்பு)

மேற்கோள்கள்
-----------
**பிறிசிலியன்** (*Priscillian*, இறப்பு: 385) பண்டைய உரோமையைச் சேர்ந்த இறையியலாளரும், எசுப்பானியாவின் ஆவிலா நகரின் ஆயராக இருந்தவரும் ஆவார்.

இவர் கிறித்தவ திருச்சபையால் திரிபுக் கொள்கைக்காக (Heresy) மரண தண்டனை விதிக்கப்பட்டுக் கொல்லப்பட்டார். முதன் முதலில் திரிபுக் கொள்கைக்காக கிறித்தவர்களால் கொல்லப்பட்டவர் இவரே. இவர் சூனியம், மாந்திரீகம் போன்றவற்றில் ஈடுபட்டார் எனக் குற்றம் சாட்டப்பட்டு அரசனின் அவையால் மரண தண்டனை விதிக்கப்பட்டார். இத்தண்டனையினை டிரயர், செருமணியில் கூடிய மன்றம் உறுதிசெய்தது.

கிறித்துவ நம்பிக்கை சார்ந்தவற்றில் ஓர் ஆயரைத் தீர்ப்பிட அரசனுக்கோ, மன்றத்துக்கோ உரிமையில்லை எனக்கூறி மிலன் நகரின் ஆயரான அம்புரோசு, திருத்தந்தை சிரீசியஸ் மற்றும் தூர் நகர மார்ட்டின் ஆகியோர் தண்டனையைக் குறைக்க முயன்றனர். ஆயினும் இவரும் இவரைப் பின்பற்றியவர்களும் கிபி 385 அல்லது 386 இல் தலை வெட்டிக் கொல்லப்பட்டார்கள். இவர்களது மரணதண்டனை பின்னர் பல நூற்றாண்டுகளாக கிறித்துவ சமயத் திரிபுக் கொள்கையினருக்கு தண்டனையாக மரண தண்டனை விதிக்க முன்மாதிரியாக அமைந்தது.

மேற்கோள்கள்
-----------

1. ↑  Who was Priscillian of Avila?
2. ↑  J. B. Bury. (1913). Freedom of Thought. New York: Holt and Company.
**புருடென்சு போன்காம்** *(Prudence Bonham)* (பிறப்பு 1948) ஓர் ஆத்திரேலிய முன்னாள் அரசியல்வாதி மற்றும் கடல் உயிரியலாளர் ஆவார். இவர் 1990 ஆம் ஆண்டு முதல் 2002 ஆம் ஆண்டு வரை ஓபார்ட்டு நகராட்சி சபையின் ஆல்டர்மேன் எனப்படும் உறுப்பினராக இருந்தார். 1994 ஆம் ஆண்டு முதல் 2002 ஆம் ஆண்டு வரை ஓபார்ட்டு நகரத்தின் லார்டு மேயர் எனப்படும் துணை நகரத் தந்தையாகவும் இருந்தார்
. 
பொதுநலவாய அறிவியல் மற்றும் தொழில்துறை ஆய்வு நிறுவனத்திற்காக போன்காம் ஒரு கடல் உயிரியலாளராக 26 ஆண்டுகள் பணியாற்றினார்.ஆத்திரேலிய பிராந்தியத்திலும் அண்டார்டிக்கிலும் பல்வேறு கடல் பயணங்களில் இவர் பங்கேற்றுள்ளார். 
2013 ஆம் ஆண்டு போன்காம் பெண்கள் தாசுமேனியப் பெண்கள் மரியாதைப் பட்டியலில் சேர்க்கப்பட்டு கௌரவிக்கப்பட்டார்.

மேற்கோள்கள்
-----------

1. 1 2 3  "Tasmanian Honour Roll of Women". *www.dpac.tas.gov.au*. 2019-07-29 அன்று மூலம் பரணிடப்பட்டது. 2020-03-08 அன்று பார்க்கப்பட்டது.
2. ↑  "Australian Local Government Women's Association, Tasmanian Branch". *www.algwatas.net.au*.
3. ↑  "Prudence Bonham's research works | CSIRO Marine And Atmospheric Research, Hobart and other places". *ResearchGate* (ஆங்கிலம்). 2019-07-31 அன்று பார்க்கப்பட்டது.
**பிறவி** என்பது இவ்வுலகில் உயிரினமாகப் பிறத்தலைக் குறிக்கும். பெரும்பாலான மதங்கள்  மறுபிறவி உண்டு எனக் கூறுகின்றன. பிறவி எனபது ஒருவகை நம்பிக்கை. பிறவி பற்றிப் பண்டைய தமிழர் என்ன கருதினர் என்பதை அவர்களது இலக்கியங்கள் தெரிவிக்கின்றன.

சமயம் சாராக் கோட்பாடு
---------------------

திருக்குறள் சமயம் சாராத சமுதாயக்கோட்பாட்டு நூல். பிறந்திருக்கிறோம், பிறவாமை வேண்டும் என்று திருக்குறள் குறிப்பிடுகிறது.  நல்லது செய்தால் மேல்-உலகம் பெறலாம் என நம்பும் மக்கள் உண்டு. மேலுலகம் என்பது ஒரு வகையான பிறவாமைக் கோட்பாடு. இதனைத் திருக்குறள் மதிக்கவில்லை.  பிறந்த உயிருக்கு என்ன வேண்டும். புகழ் வேண்டும்.  பிற தமிழ்ச் சான்றோர்களும் இதனையே வலியுறுத்தினர். 

தன் மக்கள் தனக்கு மாறாக இருந்தமை குறித்து வருந்தி வடக்கிருந்த கோப்பெருஞ்சோழன் பிறவி பற்றிய எல்லாக் கருத்துக்களையும் சீர்தூக்கிப் பார்த்து ஒரு முடிவுக்கு வருகிறான். யானை வேட்டுவன் யானையையும் பெறுவான். குறும்பூழ்(காடை) என்னும் சிறிய பறவையை வேட்டையாடச் சென்றவன் வெறுங்கையோடும் வருவான். இது ஊழ்வினை. இதனைப் பற்றிக் கவலைப்படத் தேவையில்லை. தன் செயலுக்கு ஏற்ப மேலுலக வாழ்க்கையை அனுபவிக்கலாம். இல்லாவிட்டால் மீண்டும் இவ்வுலகத்தில் பிறக்காமல் இருக்கலாம். இந்த இரண்டைப் பற்றியும் நமக்குத் தெரியாது. தெரிந்தது இவ்வுலகில் நிற்கு புகழ் மட்டுமே.

தெளிவு
------

* செய்வினைக்கு ஏற்ற பிறவி (மண்ணுலகிலோ, மேல் கீழ் உலகிலோ பிறத்தல்) - இது சமயக் கோட்பாடு
* யாண்டும் பிறவாமல் இருத்தல் - அறிவுக் கோட்பாடு
* புகழோ பழியோ பிறத்தல் - ஆசைக் கோட்பாடு

இந்த மூவகைக் கோட்பாடுகளும் தமிழ் மக்களின் உள்ளங்களில் ஊறிக் கிடந்தன. ஊறி வருகின்றன.

அடிக்குறிப்பு
-------------

1. ↑  சிலப்பதிகாரம், மணிமேகலை, தேவாரம், திவ்விய பிரபந்தம் முதலான நூல்களில் இக்கருத்து நிலவி வருகிறது
2. ↑  பிறவிப் பெருங்கடல் நீந்துவர் நீந்தார்   
இறைவன் அடி சேராதார் (திருக்குறள் 10)
3. ↑  நல் ஆறு எனினும் கொளல் தீது; மேல்-உலகம்   
இல் எனினும் ஈதலே நன்று.
4. ↑  ஈதல் இசை பட[தோன்றும்படி} வாழ்தல் அது அல்லது  
ஊதியம் இல்லை உயிர்க்கு
5. ↑  புகழ் எனின் உயிரும் கொடுக்குவர் (புறநானூறு 182)
6. ↑  
யானை வேட்டுவன் யானையும் பெறுமே;  

குறும்பூழ் வேட்டுவன் வறுங் கையும் வருமே:  

அதனால், உயர்ந்த வேட்டத்து உயர்ந்திசினோர்க்கு,  

செய்வினை மருங்கின் எய்தல் உண்டு எனின்,  

தொய்யா உலகத்து நுகர்ச்சியும் கூடும்;  

தொய்யா உலகத்து நுகர்ச்சி இல் எனின்,  

மாறிப் பிறப்பின் இன்மையும் கூடும்;  

மாறிப் பிறவார் ஆயினும், இமயத்துக்  

கோடு உயர்ந்தன்ன தம் இசை நட்டு,  

தீது இல் யாக்கையொடு மாய்தல் தவத் தலையே. (புறநானூறு 214)
புருசா மிருக வாகனம் சைதாப்பேட்டை காரணீசுவரர் கோயில்
**புருசா மிருகம்** என்பது இந்து தொன்மவியலின் அடிப்படையில் மனித முகமும், சிங்க உடலும் கொண்ட மிருகமாகும். இம்மிருகம் சிவபெருமானின் பெரும் பக்தனாகவும், குபேர வனத்தினை பாதுகாக்கும் செயலை செய்து வருவதாகவும் புராணக் கதைகள் கூறுகின்றன.

சிவாலயங்களில்
-------------

சிவாலயங்களில் புருசா மிருக வாகனத்தில் சிவபெருமான் வீதியுலா வருகிறார். மேலும் சிவாலய வழிபாட்டிற்கு பயன்படும் பதினாறு வகையான தீபங்களில் ஒன்றாக புருசா மிருக தீபம் உள்ளது.

திருவாதவூரில் புருசா மிருக தீர்த்தம் அமைந்துள்ளது. பிரம்ம தேவர் வாழும் சத்தியலோகத்தலிருந்து சிவலிங்கத்தினை திருமழபாடியில் புருசா மிருகம் பிரதிஸ்ட்டை செய்து வழிபட்டதாக திருமழப்பாடி சிவன் கோயில் தலவரலாறு குறிப்பிடுகிறது. 

திருவாதவூர் ஏரிக்கரையில் ஒரு கம்பத்தின் மேல், புருஷா மிருக சிலை உள்ளது. இதனை ஏரிக்காவல் தெய்வம் என்கின்றனர். மழை பெய்யாத காலங்களில் மழையை வேண்டி ஊர்மக்கள் மழை வேண்டி விழா எடுக்கிறார்கள். இந்த விழாவின் போது தேங்காய்களை தீயிலிட்டு கருக்கி மேளதாளங்களுடன் சென்று புருசா மிருகத்தின் மீது கருக்கப்பட்ட தேங்காய் கரியை பூசுகிறார்கள்.

புதினங்கள்
----------

எழுத்தாளர் காலச்சக்கரம் நரசிம்மா அவர்களின் *குபேரவன காவல்* என்ற புதினம் இந்த புருசா மிருகத்தின் தொன்மத்தினை அடிப்படையாகக் கொண்டு எழுதப்பட்டதாகும்.

இவற்றையும் காண்க
----------------

ஆதாரங்களும் மேற்கோள்களும்
-------------------------

1. ↑
2. ↑

வெளி இணைப்புகள்
---------------

| * பா
* உ
* தொ
கற்பனை உயிரினங்கள் |
| --- |
| 
* ஆவி
* இசுபிங்சு
* கடற்கன்னி
* கிறிப்பன்
* குதிரை மனிதன்
* கொம்புக் குதிரை
* சீன ட்றாகன்
* பிசியூ
* பீனிக்ஸ்
* வாம்பைர்

 |
| இந்து சமய  கற்பனை உயிரினங்கள் | 
* ஆதிசேஷன்
* உச்சைச்சிரவம்
* ஐராவதம்
* கருடன், புராணம்
* காமதேனு
* கார்க்கோடகன்
* கின்னரர்
* சரபா
* நந்தினி
* பட்டி
* புருசா மிருகம்
* யாளி
* வாசுகி

 |
**திம்ரோத் மறுசீராக்கல்** *( Dimroth rearrangement)* என்பது ஒரு கரிம வேதியியல் மறுசீரமைப்பு வினை வகையாகும். இவ்வினையில் 1,2,3-டிரையசோல்களில் மறுசீரமைப்பு வினை நிகழ்கிறது. உட்புற மற்றும் வெளிப்புற நைட்ரசன் அணுக்கள் இவ்வினையில் இடம்பெயர்கின்றன. இக்கரிம வேதியியல் வினை 1909 ஆம் ஆண்டு ஓட்டொ திம்ரோத்தால் கண்டறியப்பட்டது 

திம்ரோத் மறுசீராக்கல்.
பீனைல் தொகுதியுடன் இவ்வினை கொதிக்கும் பிரிடினில் 24 மணி நேரத்திற்கு நிகழ்கிறது .

இவ்வகையான டிரையசோலில் 5 ஆவது நிலையிடத்தில் ஓர் அமினோ தொகுதி உள்ளது. டையசோ இடைநிலையாக வளையம் திறக்கப்பட்ட பின்னர், புரோட்டானின் 1,3- இடப்பெயர்ச்சி C-C பிணைப்பு சுழற்சியால் ஏற்பட வாய்ப்பு ஏற்படுகிறது.

சிலவகையான 1-ஆல்க்கைல்-2-இமினோபிரிமிடின்களும் இவ்வகையான மறு சீராக்கல் வினையை வெளிப்படுத்துகின்றன.

பிரிமிடின் திம்ரோத்
முதல் படிநிலையில் தண்ணீர் கூட்டு வினை நிகழ்கிறது. தொடர்ந்து எமியமினால் வளையத் திறப்பும், அமினோ ஆல்டிகைடு வளைய மூடலும் தொடர்கின்றன.

மேற்கோள்கள்
-----------

1. ↑  Heterocyclic chemistry T.L. Gilchrist ISBN 0-582-01421-2
2. ↑  *Ueber intramolekulare Umlagerungen. Umlagerungen in der Reihe des 1, 2, 3-Triazols* Justus Liebig's Annalen der Chemie Volume 364, Issue 2, Date: **1909**, Pages: 183-226 Otto Dimroth எஆசு:10.1002/jlac.19093640204
3. ↑  *Intramolekulare Umlagerung der 5-Amino-1,2,3-triazole* Justus Liebig's Annalen der Chemie Volume 459, Issue 1, Date: **1927**, Pages: 39-46 Otto Dimroth, Walter Michaelis எஆசு:10.1002/jlac.19274590104
4. ↑  *Mittheilungen Ueber eine Synthese von Derivaten des 1.2.3-Triazols*  Otto Dimroth Berichte der deutschen chemischen Gesellschaft **1902** Volume 35, Issue 1 , Pages 1029 - 1038 எஆசு:10.1002/cber.190203501171
5. ↑  Organic Syntheses, Coll. Vol. 4, p.380 (1963); Vol. 37, p.26 (1957).
**பிறபண்பாட்டுமயமாதல்** (Transculturation) என்பது, பிற பண்பாட்டுக் கூறுகளின் அறிமுகத்தால் ஏற்படுகின்ற பண்பாட்டு மாற்றத்தைக் குறிக்கின்றது. இது பண்பாடுகள் இடையேயான கலப்பு மற்றும் ஒருங்கிணைவுத் தோற்றப்பாடுகளை விளக்குகின்ற ஒரு சொல்லாகவும் இருக்கின்றது. இது, காலப்போக்கில் மக்கள் தங்களிடையேயான முரண்பாடுகளைப் பெருப்பிக்காமல், தீர்த்துக் கொள்ளுகின்ற ஒரு இயல்பான போக்கை வெளிப்படுத்துகின்ற ஒன்று எனக் கருதப்படுகின்றது. 

பொதுவாக, ஒரு நோக்கில், பிறபண்பாட்டுமயமாக்கம் என்பது, ஒன்றுக்கு மேற்பட்ட பண்பாடுகளோடு சம்பந்தப்பட்ட, போர், இன முரண்பாடுகள், இனவாதம், கலப்பு மணங்கள் போன்ற விடயங்களை உட்படுத்துகின்றது, இன்னொரு நோக்கில், முரண்பாடுகளுக்கான தீர்வுகள் தவிர்க்க முடியாதவை ஆகும்போது, ஏற்படுகின்ற நிகழ்வுகளின் ஒரு விரும்பத்தக்க அம்சமாக இது அமைவதாகக் கொள்ளப்படுகின்றது.

குறிப்புகள்
-----------

1. ↑  டிக்சனரி.கொம்

| * பா
* உ
* தொ
பண்பாட்டு மாற்றம் |
| --- |
| 
பண்பாட்டுப் பேரரசுவாதம்  **·** 
உயர்குடியாக்கம் (சமஸ்கிருதமயமாக்கம்)  **·** 
பிறபண்பாட்டுமயமாதல்  **·** 
பண்பாட்டுப் பேறு  **·** 
பண்பாட்டுத் தழுவல்  **·** 
உறவின்முறையாக்கம்  **·** 
நவீனமயமாதல்  **·** 
தொழில்மயமாதல்  **·** 
நகரவயமாதல்  **·** 
உலகமயமாதல்  **·** 
ஓரினமாதல்  **·** 
பண்பாட்டு பரிமாற்றம்  **·** 
பண்பாட்டு மீட்டுருவாக்கம்  **·** 
 |
**இலா பால் சௌத்ரி** (*Ila Pal Choudhury*)(1908 - 9 மார்ச் 1975) என்பவர் இந்திய நாடாளுமன்ற உறுப்பினரும் தேசிய சமூக சேவகரும் ஆவார்.

இளமை
----

இலா பால் சௌத்ரி பிரித்தானிய இந்தியாவின் கொல்கத்தாவில் வசித்த பிரம்மா குடும்பம் ஒன்றில் பிறந்தார். இவரது தந்தை பிஜய் கிருஷ்ண பாசு அலிப்பூரில் உள்ள அலிபூர் விலங்கியல் பூங்காவின் கண்காணிப்பாளராக இருந்தார். இலா, நதியாவின் நில உரிமையாளர் அமியநாராயணன் பால் சவுத்ரியை மணந்தார். இவரது மாமனார் பிப்ரதாசு பால் சௌத்ரி இந்தியாவின் பெங்காலி தொழிலதிபர் மற்றும் நவீன கருத்தாக்கத்தின் ஆதரவாளர். இவர் அரசியலில் நுழைந்து தனது இளம் வயதிலேயே இந்தியத் தேசிய காங்கிரசில் சேர்ந்தார்.

அரசியல் வாழ்க்கை
----------------

காங்கிரசு கட்சியில் சேர்ந்த பிறகு பால் சௌத்ரி *நேதாஜி* சுபாஷ் சந்திர போஸை சந்தித்து அவருடன் பணியாற்றினார். பால், படிப்படியாக வங்காள மாநிலத்தின் மகளிர் காங்கிரசு பிரிவின் தலைவரானார். 1957ஆம் ஆண்டில், நதியா மாவட்டத்தில் உள்ள நபத்விப் மக்களவைத் தொகுதியிலிருந்து பால் சௌத்ரி முதன்முறையாக நாடாளுமன்றத் தேர்தலில் வெற்றி பெற்று மக்களவையின் தீவிர நாடாளுமன்ற உறுப்பினரானார். பின்னர் 1968-ல் கிருஷ்ணாநகர் மக்களவைத் தொகுதியின் இடைத்தேர்தலில் போட்டியிட்டு மீண்டும் அந்தத் தொகுதியில் வெற்றி பெற்றார். பள்ளி நிறுவுதல், பொதுநல அமைப்புகள் போன்ற பல்வேறு சமூகப் பணிகளிலும் பால் ஈடுபட்டார்.

இறப்பு
------

இலா பால் சௌத்ரி 9 மார்ச் 1975 அன்று இறந்தார்.

மேற்கோள்கள்
-----------

1. ↑  Majumadāra, Līlā (1981) (in bn). *Kherora khātā*. Ānanda. பன்னாட்டுத் தரப்புத்தக எண்:978-81-7066-939-5. .
2. ↑  Chatterjee, Ramananda (1937) (in en). *The Modern Review*. Prabasi Press Private, Limited. .
3. 1 2 3  Ed - S.Sengupta & A. Basu, Vol - I (1960). *Sansad Bangali Charitavidhan (Bengali)*. Sahitya Sansad. பன்னாட்டுத் தரப்புத்தக எண்:81-85626-65-0. .
4. ↑  (PDF). "West Bengal Election Commission" (PDF). 12 March 2017 அன்று பார்க்கப்பட்டது.
5. ↑  VOLUME I. *STATISTICAL REPORT ON GENERAL ELECTIONS TO THE SECOND LOK SABHA*.
6. ↑  "Krishnanagar Lok Sabha Elections and Results 2014". *elections.in*. 12 March 2017 அன்று பார்க்கப்பட்டது.